armvectores/hy_wikipedia_2023 huggingface dataset:
Մոմանկարչություն

Մոմանկարչություն, գեղանկարչական տեխնիկայի տեսակ, որտեղ իբրև ներկերը կապակցող նյութ ծառայում է մոմը։ Շնորհիվ նրա քիմիական փոքր ակտիվությանը մոմով կատարված ստեղծագործությունները դարերով պահպանում են լոկալ գույնի նախնական թարմությունը և գունաշերտի ամրությունը։ Մ․թ․ա․ XIV դարից մոմանկարչությունը օգտագործվել է Եգիպտոսում, տաճարների ճակատները երանգավորելու համար։ Հին Հունաստանում մ․թ․ա․ V դ․ մշակվել է տաք եղանակով մոմանկարչության ավելի կայուն տեխնոլոգիա (էնկաուստիկա, հուն.՝ έγχανότιχή, < έγχαίω - այրել)․ ուժեղ տաքացված մոմաներկերը բրոնզե շիկացված բահիկներով լցնում էին հիմնաշերտի վրա։ Ըստ Տղամարդու դիմանկար, Ֆայյում (մ․ թ․ I դ․) Պլինիոս Ավագի, այդ եղանակով նկարել են Զևքսիսը և Պարասիոսը (աշխատանքները չեն պահպանվել)։ Ֆայյումյան դիմանկարները (մ․թ․ա․ I դ․- մ․թ․ IV դ․, տես Ֆայյում) և բյուզանդական սրբապատկերները (մինչև XII դ․) կատարվել են մոմանկարչության տեխնիկայով, որտեղ էնկաուստիկան հետզհետե փոխարկվել է բևեկնայուղային մոմաներկերով (այսպես կոչված՝ սառը եղանակ) և մոմե տեմպերայով (ցնդող յուղերի խառնուրդով էմուլսիաներ)։ Մեր ժամանակներում մոմանկարչությունը կիրառվում է հիմնականում ստեղծագործությունները վերականգնելու և գունաշերտերը ամրացնելու համար։
Սենոե (այլ կիրառումներ)

Սենոե, կարող է վերաբերել՝

Սենոե - գյուղ, Ուկրաինայի Խարկովի մարզի Բոգոդուխովի շրջանում
Սենոե - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Սենոե - գյուղ, Ուկրաինայի Պոլտավայի մարզի Կոբելյակի շրջանում
Սենոե - գյուղ, Ուկրաինայի Սումիի մարզի Կրասնոպոլիեի շրջանում
Սեն Վիկտորե

Սեն Վիկտորե (ֆր.՝ Saint-Victoret), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 6536 մարդ, բնակչության խտությունը` 1381.82 մարդ/կմ²։ Բնակավայրը զբաղեցնում է 4.73 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 18 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4297 աշխատունակ (15-64 տարեկան)  բնակիչ, որոնցից ակտիվ էին 3104-ը, իսկ ոչ ակտիվները` 1193։ Ակտիվության ցուցանիշը կազմում է 72,2 %։ 3104 աշխատունակ մարդկանցից աշխատել է 2643 անձ (1426 տղամարդ և 1217 կին)։ Գործազուրկ են եղել 461 անձ (214 տղամարդ և 247 կին)։ 1193 անաշխատունակներից 351-ը եղել են աշակերտներ կամ ուսանողներ, 339-ը` թոշակառուներ, իսկ 503-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Փոկա

Փոկա (վրաց.՝ ფოკა), հայաբնակ բնակավայր Վրաստանի Նինոծմինդայի մունիցիպալիտետում, Փարվանա լճի ափին, պատմական Ջավախքի տարածքում։ Համայնքի բարձրությունը ծովի մակերևույթից 2040 մետր է, համայնքի հեռավորությունը շրջկենտրոն՝ Նինոծմինդայից 28 կմ է։ Փոկաին հարևան մոտակա համայնքներն են՝ Վլադիմիրովկան՝ 3 կմ դեպի արևմուտք, Ասփարան՝ 7 կմ դեպի հյուսիս արևմուտք, Տամբովկան՝ 10կմ դեպի հյուսիս, Ռոդիոնովկան՝ 9 կմ դեպի հյուսիս արևելք, Գանձա՝ 7 կմ դեպի հարավ։ Ինչպես և Ջավախքի այլ հայաբնակ համայնքները Փոկան Խորհրդային Միության փլուզումից հետո անցած տարիների ընթացքում ունեցել է բնակչության արտահոսք։ Այսպես, եթե 1991 թ. զուտ Փոկայում բնակվում էր շուրջ 2500 հայ, ապա ներկայումս գյուղում և հարևան Վլադիմիրովկա բնակավայրերում միասին բնակվում է շուրջ 1800 հայ /տնտեսությունների թիվն է՝ 330/։ Համայնքում գործում է միջնակարգ դպրոց, որն ունի շուրջ 280 աշակերտ։ Համայնքի բնակչության հիմնական զբաղմունքներն են հողագործությունն ու անասնապահությունը։ Շրջանը հարուստ է արոտավայրերով։ Բնակավայրի շրջակայքը հարուստ է պատմաճարտարապետական հուշարձաններով։


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==
Փոկա գյուղի մասին տեղեկագիր RAA կայքում


== Ծանոթագրություններ ==
Թոնի Բենեթ

Էնթոնի Դոմինիկ «Թոնի» Բենեդետտո, առավել հայտնի որպես Թոնի Բենեթ ( օգոստոսի 3, 1926, Նյու Յորք, ԱՄՆ), ավանդական փոփ չափանիշների, երաժշտական շոուների և ջազի ամերիկացի երգիչ։ Բենեթը նաև կայացած նկարիչ է։ Իր կտավներում նա ներկայանում է Էնթոնի Բենեդետտո անվամբ։ Նրա նկարները ներկայացված են մի քանի հասարակական կազմակերպություններում։ Նա Ֆրենկ Սինատրայի արվեստի դպրոցի հիմնադիրն է Աստորիայում, Քուինս, Նյու Յորք։
Ծնվել և մեծացել է Աստորիայում։ Բենեթը սկսել է երգել վաղ տարիքից։


== Երաժշտական կարիերա ==
Նա մասնակցել է Երկրորդ Համաշխարհային Պատերազմին։ Պատերազմից հետո նա սկսում է զարգացնել իր երաժշտական կարիերան։ Թոնին սկսում է երգել Columbia Records-ի հետ և 1951 թվականին ձայնագում է իր առաջին հիթը՝ "Because of You": Իսկ նրա "Rags to Riches" երգը մեծ ճանաչում է ստանում 1950-ականներին։
1962 թվականին նա ձայնագրում է իր "I Left My Heart in San Francisco" երգը, որի շնորհիվ նրա երաժշտական կարիերան ավելի է զարգանում։
Նա Գրեմմի 18 մրցանակակիր է, ունի Lifetime Achievement մրցանակ, 2 Emmy մրցանակ։ Վաճառել է ավելի քանի 50 միլիոն ձայնագրություններ ամբողջ աշխարհում։ 
Նա համագործակցել է այնպիսի աստղերի հետ, ինչպիսին են Բիլ Էվանսը, Օրչեստրան, Լեդի Գագան, Էմի Ուայնհաուսը և այլք։


== Նկարչական կարիերա ==
Բենետը նաև մեծ հաջողություն ունի կերպարվեստի բնագավառում, որոնք կատարում է իր իրական՝ Անթոնի Բեննեդեթթո կամ պարզապես Բենեդեթթո անվան տակ։
Նա իր մանկությունը անցկացրել է թանգարաններում, ցուցահանդեսներում։ Բենետը նկարում է ամեն ժանրում, և ամեն վայրում, անգամ հյուրանոցների պատուհաններից՝ համերգային շրջագայությունների ժամանակ։
Նրա "Homage to Hockney" նկարը ցուցադրված է Butler Institute of American Art թանգարանում։
Բենեթի "Boy on Sailboat, Sydney Bay" նկարը National Arts Club-ում ցուցադրված է մշտական նկարների շարքում։ Բեննեթթի նկարները հայտնվել են ARTnews և այլ ամսագրերում, և վաճառվել են ավելի քան 80,000 դոլարով։
Թոնի Բենեթի աշխատանքները հրապարակված են Tony Bennett: What My Heart Has Seen արվեստի գրքում, 1996 թվականին։ Իսկ 2007 թվականին մեկ այլ գիրք՝ Tony Bennett in the Studio: A Life of Art & Music վերնագրով, որը դարձավ ամենաշատ վաճառված արվեստի գիրքը։


== Սկավառակագրություն ==
Թոնի Բեննեթթը թողարկել է շուրջ 70 ալբոմ իր կարիերայի ընթացքում և միշտ համագործակցել է Columbia Records-ի հետ։ Իսկ դրանցից ամենահաջողվածներն են I Left My Heart in San Francisco, MTV Unplugged: Tony Bennett, and Duets: An American Classic, և բոլորը ստացել են պլատինում մրցանակ՝ մեկ միլիոն օրինակով վաճառելու համար։
Նրա ութ ալբոմները ստացել են ոսկե մրցանակներ։ Բենետն ունի շուրջ 30 ձայնագրված սինգլեր։


== Ծանոթագրություններ ==


== Արտաքին հղումներ ==
Official Tony Bennett music website
Official Tony Bennett art website
Legacy Records Tony Bennett website Archived 2007-09-08 at the Wayback Machine.
Exploring the Arts website
Tony Bennett Internet Movie Database կայքում
The Tony Bennett MySpace Page
Նա և Նրա (ժողովածու)

«Նա և Նրա», հայ գրող Դավիթ Սամվելյանի երկրորդ ժողովածուն է (առաջին ժողովածուն լույս է տեսել 2010 թվականին «Լուսե Երազ» խորագրով) և ներառում է 80 արձակ բանաստեղծություն, էսսե և նամակագրության ոճին պատկանող գրվածքներ, որոնք հատվածաբար տեղ են գտել 2010-2014 թթ. հեղինակի բլոգում։


== Բովանդակություն ==
«Անունները տարբեր են լինում, բայց բոլորն էլ նույն դերանվանն են
պատկանում, նույն դերերն են խաղում»։
Գրքում հեղինակը խուսափել է, անուններ տալուց, նրա խոսքերով գիրքը հենց նրանց մասին է, ովքեր դարձել են անանուն և այլևս «Նա» են, ում մասին խոսելիս միշտ ասում ենք «Նրա» ու շարունակում միմիայն բազմակետերով։ Գիրքը տարիքային, սեռային կամ այլ սահմանափակում չունի, բոլորն էլ կարող են կարդալ, քանի որ յուրաքանչյուրն իր մասնիկը կարող է գտնել տողերի մեջ։
Արծարծվող թեմաներն են մարդկային հարաբերությունները, մարդու ներաշխարհը, ապրումները, հույզերի ու զգացմունքները, ներքին մղումներն ու պայքարը։


== Հրատարակչության տվյալներ ==
Գրքի տպագրության մեկենասն է Ժիրայր Ներսէսեանը
Խմբագիր-սրբագրիչ՝ Նանա Գրիգորյան
Սրբագրիչ՝ Սաթեն Մարդանյան
Համակարգչային ձևավորում՝ Էդվարդ Սեփանյան


== Արտաքին հղումներ ==
Դավիթ Սամվելյան «Նա և նրա» Մեջբերումներ գրքից
Ոչ ոք քո փոխարեն քո իսկ կյանքը չի ապրելու. Մնա՛ տանը և ընթերցիր. Դավիթ Սամվելյան
«Կոնտեքստից դուրս»․ Դավիթ Սամվելյան
Դավիթ Սամվելյանը bookmark.am֊ում
Դավիթ Սամվելյանի անձնական բլոգը
«Հայրենիքը չեմ կարող կաղապարի մեջ դնել»
«Նա և Նրա». հարցազրույց աստվածաբան, գրող Դավիթ Սամվելյանի հետ Archived 2014-05-18 at the Wayback Machine.
Իոսիֆ Դոուկշա

Իոսիֆ Դոուկշա (ռուս.՝ Доукша, Иосиф Осипович, դեկտեմբերի 12, 1928(1928-12-12) - սեպտեմբերի 29, 2010(2010-09-29), Մոսկվա, Ռուսաստան), խորհրդային ռեժիսոր-մուլտիպլիկատոր և մուլտիպլիկատոր-նկարիչ, տիկնիկավար։


== Կենսագրություն ==
Իոսիֆ Դոուկշան ծնվել է 1928 թվականի դեկտեմբերի 12-ին։
1943-1949 թվականներին սովորել է Մոսկվայի գեղարվեստի միջնակարգ դպրոցում։
1949-1951 թվականներին սովորել է Մոսկվայի գեղարվեստական ակադեմիական թատրոնի դպրոց-ստուդիայում։ Իոսիֆ Դոուկշան մուլտիպլիկացիայում իր գործունեությունն սկսել է 1955 թվականին, «Սոյուզմուլտֆիլմ» ստուդիայում։ Որպես նկարիչ-մուլտիպլիկատոր նա մասնակցել է նախ նկարված, այնուհետև` տիկնիկային 60 մուլտֆիլմների ստեղծմանը, սկսած 1964 թվականին «Նվագախմբի երկիր» մուլտֆիլմից մինչև 1977 թվականին նկարահանված «Ամենափոքրիկ գնոմը» մուլտֆիլմը։
50 տարեկան հասակում Իոսիֆ Դոուկշան աշխատանքի է անցել հեռուստատեսությունում, «Մուլտտելեֆիլմ» ստուդիայում (Էկրան ստեղծագործական միություն), որտեղ և «Փոստային հեքիաթ» մուլտֆիլմով որպես ռեժիսոր նշել է իր դեբյուտը։
1977 թվականից սկսած մինչև 1992 թվականը որպես ռեժիսոր իր կնոջ` Մայա Բուզինովայի հետ համահեղինակությամբ տիկնիկային ֆիլմեր է նկարահանել։
Իոսիֆ Դոուկշան մահացել է 2010 թվականի սեպտեմբերի 29-ին, Մոսկվայում, 82 տարեկան հասակում, սրտի կաթվածի պատճառով։


== Ֆիլմիոգրաֆիա ==


=== Ռեժիսոր ===
1978` Փոստային հեքիաթ
1979` Քեռի Աուն
1980` Խոզարածը
1981` Պալեն մենակ է աշխարհում
1982` Խորամանկ հեքիաթ կամ համառ աղվեսիկը
1982` Փոքրիկ Շեկոն
1984` Ուզում եմ լուսինը
1985` Երկնագույն նետ
1986` Եղբայր Ճագարիկի նորամուտը
1987` Սպիտակ ձկնկուլ
1988` Տնային ոգին և տիրուհին
1990` Թագավորի նոր զգեստը
1991` Սոխակը


=== Նկարիչ-մուլտիպլիկատոր ===


== Մրցանակներ ==
1978 թվական` Մոսկվային երիտասարդ կինեմատոգրաֆիստների առաջին փառատոնի երկրորդ մրցանակի դափնեկիր («Փոստային հեքիաթ»)
1979 թվական` Տամպերում արժանացել է Անիմացիոն ֆիլմերի միջազգային փառատոնի առաջին մրցանակի` «Քեռի Աուն» մուլտֆիլմի համար։


== Ծանոթագրություններ ==


== Արտաքին հղումներ ==
Իոսիֆ Դոուկշա — animator.ru
Իոսիֆ Դոուկշա (անգլ.) Internet Movie Database կայքում
Скончался режиссёр кукольных мультфильмов Иосиф Доукша.29.09.2010
Օդերևութաբանական հրթիռ

Օդերևութաբանական հրթիռ, մթնոլորտի վերին շերտերի կառուցվածքի և պարամետրերի (ջերմաստիճան, ճնշում, խտություն, օդի բաղադրություն) և քամու ուղղության հետազոտման համար օդերևութաբանական գործիքները բարձրացնող հրթիռ։ Թռիչքի բարձրությունը 100-150 կմ է, զանգվածը՝ մինչև 400 կգ։ Սովորաբար օգտագործում են մինչև 80 կգ զանգված և 70 կմ բարձրության հասնող օդերևութաբանական հրթիռներ։ Օդերևութաբնական հրթիռի արձակումը կատարվում է աշխարհագրական տարբեր շրջաններում՝ ներառյալ նաե Արկտիկան և Անտարկտիկան։ Օդերևութաբանական հրթիռում տեղադրված գործիքների հաղորդիչ մասերի ազդանշաններն ընդունվում են ռադիոհեոուստատեսությամբ։
Կիլե Սանչես

Կիլե Միշել Սանչես (հոկտեմբերի 13, 1977(1977-10-13), Չիկագո), ամերիկացի դերասանուհի։ Հայտնի է դարձել «Կորուսյալները հեռուստասերիալում» ֆիլմում Նիկի Ֆարնանդեսի և «Իդեալական փախուստ», «30 օր գիշեր․Մութ ժամանակներ», և «Վերջին դատաստանի գիշերը 2» ֆիլմերում խաղացած դերերով։


== Կենսագրություն ==
Կիլե Միշել Սանչեսը ծնվել է 1976 թվականի օգոստոսի 13-ին Չիկագոյում (Իլինոյս նահանգ)։ Ունի երեք եղբայր և քույր։ Սանչեսը սկսել է իր դերասանական գործունեությունը՝ դպրոցում հանդես գալով «Ցասման ողկույզները» վեպի բեմադրությանը։ Նրա ելույթն օգնեց նրան հաղթահարելու բեմից վախը, որի դեմ նա այդ ժամանակ պայքարում էր։ Դրանից հետո նա գնաց Լոս Անջելես, որտեղ ոչ մեծ դերերով հանդես եկավ «That Was Then» և «Married to the Kellys» սերիալներում։ 2003 թվականին հայտնվեց «Խրված քո մեջ» ֆիլմում։ 2006 թվականին նկարահանվել է «Կորուսյալները» հեռուստասերիալի երրորդ մասում՝ որպես Նիկի Ֆերնանդես, բայց նրա մարմնավորած դերասանուհին զոհվեց վեցերորդ անգամ հանդես գալիս։ Կիլեն խաղացել է «Ո՞վ է Սամանտան» սերիալի 4 դրվագում, առաջատար դերեր է խաղացել նաև «Իդեալական փախուստ» և այլ ֆիլմերում։


== Անձնական կյանք ==
2001-2008 թվականներին Կիլեն ամուսնացած է եղել Զաք Հելմի հետ։
2012 թվականի դեկտեմբերի 29-ին նա ամուսնացել է երկրորդ անգամ՝ դերասան Զակ Գիլֆորդի հետ, ում հետ նախքան ամուսնությունը շփվել է երկու տարի։ Զույգն ունի դուստր՝ Զեփելին Ադել Գիլֆորդ (ծնվել է 29.11.2017 փոխնակ մոր կողմից)։ 2015 թվականի նոյեմբերի սկզբին նրանց ընտանիքում պիտի ծնվեր առաջնեկը, բայց նոյեմբերի 9-ին պարզ դարձավ, որ երեխան մահացած է ծնվել։


== Ֆիլմագրություն ==


== Ծանոթագրություններ ==


== Արտաքին հղումներ ==
Կիլե Սանչեսը Internet Movie Database կայքում
Պերինի (այլ կիրառումներ)

Պերինի, կարող է վերաբերել՝

Պերինի - համայնք Ֆրանսիայում, որը գտնվում է Օվերն մարզի Ալյեի գավառում
Պերինի - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Բանաստեղծին ոգեշնչող Մուսան

«Բանաստեղծին ոգեշնչող Մուսան» (ֆր.՝ La muse inspirant le poète , կամ «Պոետը և մուսան») ֆրանսիացի բանաստեղծ Գիյոմ Ապոլիների և նրա սիրեցյալ Մարի Լորանսենի դիմանկարն է, որը հեղինակել է ֆրանսիացի նկարիչ-պրիմիտիվիստ Անրի Ռուսսոն 1909 թվականին։
Ռուսսոն Ապոլիների հետ ծանոթացել է 1907 թվականին։ «Բանաստեղծին ոգեշնչող Մուսան» այլաբանական նկարում Ապոլիները ներկայանում է երգիծական կերպարով՝ երևակայական արևադարձային ջունգլիների առատ կանաչ բուսականության ֆոնին։ Նրա ձեռքերում բանաստեղծական արվեստի գործիքներն են՝ փետուրն ու թուղթը։ Մարի Լորանսենը Մուսայի դերում է՝ հագին անտիկ պեպլոս, ստվերում է պոետին աջ ձեռքի ժեստով։ Հեղինակի նախնական ծրագրով՝ դիմացի պլանի ծաղիկները պիտի խորհրդանշեն պոետի անմահ հոգին։ Այս նկարին անվանում է տվել հենց ինքը՝ նկարիչը։
Ռուսսոն Ապոլիներին ուղղված իր նամակում գրում է. «Ես միշտ անհամբերությամբ եմ սպասում Ձեր մուսային։ Ցանկալի կլիներ, որ նա մեկ անգամ ևս գար բնորդելու»։ Ֆինանսական բարդ դրությունը նկարչին ստիպեց Ապոլիներից նախավճար խնդրել. «Հուսով եմ՝ Դուք չեք մերժի ինձ մի քիչ գումար տալ որպես նախավճար Ձեր դիմանկարի համար։ Շատերն ինձ հարցրել են, թե որքա՞ն գումարով եմ այն վաճառել, ես պատասխանել եմ, որ վաճառել եմ 300 ֆրանկով, և նրանք մշտապես կարծել են, որ գումարի այդ չափը թանկ չէ, չնայած դա ընկերական էր.. Ես հիմա գումարի նկարիք շատ ունեմ, այսօր ընթրիքի համար ինձ մոտ մնացել է ընդամենը 15 սու»։
Նկարի մեկ այլ տարբերակը, որը որոշ չափով տարբերվում է առաջինից, ներկայացված է Մոսկվայի Պուշկինի անվան կերպարվեստի թանգարանի XXI սրահում։


== Աղբյուրներ ==
Պուշկինի անվան Կերպարվեստի թանգարան։ Եվրոպայի երկրների և Ամերիկայի 19-րդ և 20-րդ դարերի արվեստների պատկերասրահ, Մոսկվա, Կարմիր հրապարակ, 2007։ Էջ 190
Ս. Յու. Աֆոնկին, Համաշխարհային արվեստ։ Ինտրիգները, սկանդալները և հետաքննությունները կերպարվեստում, 2008 թ., էջջ 72-75, 128։


== Արտաքին հղումներ ==
«Բանաստեղծին ոգեշնչող Մուսան» Բազելի պատկերասրահի տվյալների բազայում Archived 2013-08-17 at the Wayback Machine.
Վիոլա Դևիս

Վիոլա Դևիս (անգլ.՝ Viola Davis, օգոստոսի 11, 1965(1965-08-11), St. Matthews, Հարավային Կարոլինա, ԱՄՆ), ամերիկացի դերասանուհի և պրոդյուսեր։ 
Առաջին անգամ նկարահանվել է 1996 թվականին։ Առավել հայտնի է դարձել՝ կատարելով Էյբլին Կլարկի դերը «Սպասուհի» ֆիլմում։ իր դերասանական կարիերայի ընթացքում հասցրել է արժանանալ է ամերիկյան կինոակադեմիայի հեղինակավոր «Օսկար» մրցանակի, «Էմմի» մրցանակի (Primetime Emmy Award), երկու Թոնի մրցանակի։ Դերասանական արվեստի եռակի թագի արժանացած ամենաերիտասարդ դերասանն է և այդ պարգևների եռյակը նվաճած առաջին աֆրոամերիկացին: Թայմ ամսագիրը նրան երկու անգամ՝ 2012 թ. և 2017 թ., ներառել է իր կազմած «Աշխարհի 100 ամենաազդեցիկ մարդկանց ցանկ»-ում։ 2017 թվականին Հոլիվուդի փառքի ճեմուղում հանդիսավորությամբ բացվել է Վիոլա Դևիսի աստղը։ 2020 թվականին The New York Times-ը նրան 9-րդ տեղն է հատկացրել իր պատրաստած «21-րդ դարի 25 մեծագույն դերասանների ցանկ»-ում։


== Ֆիլմերի ընտրանի ==
Traffic (2000)
Doubt (2008)
Law Abiding Citizen (2009)
Knight and Day և Eat Pray Love (2010)
The Help (2011)
Suicide Squad և Fences (2016)


== Ծանոթագրություններ ==


== Արտաքին հղումներ ==

Viola Davis Internet Movie Database կայքում
Works by or about Վիոլա Դևիս in libraries (WorldCat catalog)
Սաղըրլու

Սաղըրլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ծիլք

Ծիլք, գյուղ Արևմտյան Հայաստանում, Խարբերդի վիլայեթի Մեծկերտի գավառակում։ Գտնվում էր Մնձուր և Բոլոմերիկ գետերի միջև։


== Բնակչություն ==
XX դարի սկզբին ուներ 20 տուն՝ 160 հայ և 140 տուն՝ 700 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լատիյի

Լատիյի (ֆր.՝ Latilly), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլեր Կոտրե կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02411:


== Բնակչություն ==
2010 թվականի տվյալներով՝ համայնքի բնակչությունը կազմում է 213 մարդ։ 


== Տնտեսություն ==
2010 թվականին համայնքի 133 աշխատունակ (15-64 տարեկան) բնակիչներից 99-ը տնտեսապես ակտիվ էին, 34-ը՝ ոչ ակտիվ (ակտիվության ցուցանիշը կազմել է 74,4%, 1999 թվականին եղել է 75,9%)։ 99 տնտեսապես ակտիվ բնակիչներից աշխատում էին 82-ը (44 տղամարդ և 38կին), գործազուրկ էին 17 մարդ (8 տղամարդ և 9 կին)։ 34 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 3-ը՝ թոշակառուներ, 14-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լատիյի (ֆր.)
Ազիլիա Բենքս

Ազիլիա Ամանդա Բենքս (անգլերեն՝ Azealia Amanda Banks, մայիսի 31, 1991(1991-05-31), Հառլեմ, Նյու Յորք շրջան, Նյու Յորք, Նյու Յորք, ԱՄՆ), ամերիկացի ռեփեր, երգչուհի և երգերի հեղինակ։ Հայտնի է դարձել իր «212» երգի շնորհիվ, որը թողարկվել է 2011 թվականին։ 2011-ին նա գլխավորեց «NME» ամսագրի կազմած «Cool List» ցուցակը։ 2012 թվականին BBC հեռուստաընկերության «2012 թվականի ձայնը» (Sound of 2012) ցանկում նա զբաղեցրել է երրորդ հորիզոնականը։


== Տարաձայնություններ ==
Բենքսը հայտնի է սոցիալական ցանցերում այլ արտիստների հետ ունեցած իր տարաձայնություններով։ Նա տարաձայնություններ է ունեցել Իգի Ազալիայի, T.I.-ի, Նիքի Մինաժի, ASAP Rocky-ի, Քենդրիկ Լամարի, Ռիտա Օրայի, Ֆարել Վիլյամսի, Լեդի Գագայի, Լիլի Ալենի, Լիլ Քիմի, Էնջլ Հեյզի, Diplo-ի, Էքշն Բրոնսոնի, Լուպե Ֆիասկոյի, Ջիմ Ջոնսի, Kreayshawn-ի և Dominique Young Unique-ի հետ։ «Complex» ամսագիրը գրել է, որ Բենքսը ավելի շատ հանրության ուշադրությանն է արժանանում իր այս տարաձայնությունների, քան իր երաժշտության շնորհիվ։


== Սկավառակագրություն ==


=== Ստուդիական ալբոմներ ===
«Broke with Expensive Taste» (2014)


=== Մինի ալբոմներ ===
«1991» (2012)


=== Միքսթեյպներ ===
«Fantasea» (2012)
«Slay-Z» (2016)


== Ծանոթագրություններ ==


== Արտաքին հղումներ ==
Պաշտոնական կայք
Գովերլա (այլ կիրառումներ)

Գովերլա, կարող է վերաբերել՝

Գովերլա - լեռ Ուկրաինայում, երկրի ամենաբարձր կետը
Գովերլա - գյուղ Ուկրաինայի Անդրկարպատյան մարզի Ռախովի շրջանում
Չար ծիծաղ

Չար ծիծաղ կամ մոլագար ծիծաղ, գեղարվեստական գրականության մեջ չարագործի մոլագար ծիծաղը։ Արտահայտությունը թվագրվում է առնվազն 1860 թվականով։ «Չարակամ ծիծաղը» կարելի է գտնել նույնիսկ ավելի վաղ. այն թվագրվում է առնվազն 1784 թվականին։ Ըստ մեկ այլ տարբերակի, «Չարախինդ ծիծաղը», հայտնվել է 1714 թվականին և կարող է ավելի վաղ թվագրվել։ 
Կոմիքսներում, որտեղ գերչարագործները նման ծիծաղ են արձակում, դրանք տարբեր կերպ են վերարտադրվում՝ որպես մվահահահա, մուվհահահա, մուահահահա, բվահահահա և այլն։ Այս բառերը սովորաբար օգտագործվում են նաև ինտերնետային բլոգերում, տեղեկատախտակների համակարգերում և խաղերում։  Այնտեղ դրանք սովորաբար օգտագործվում են, երբ ձեռք է բերվում հաղթանակի ինչ-որ ձև, կամ մատնանշելու համար մեկ ուրիշի նկատմամբ գերազանցություն (պատկանելիություն), կամ երբ ծաղրում են մի հայտարարություն, որին դժվար է հավատալ, որ լրջորեն է արված։
1930-ական թվականներին հանրահայտ «The Shadow» ռադիոհաղորդումն իր շնորհանդեսի շրջանակում օգտագործեց ֆիրմային չար ծիծաղը։ Դա հազվագյուտ դեպք էր, երբ ոչ չարագործ կերպարը չար ծիծաղ օգտագործեց, և այն հնչեցրեց դերասան Ֆրենկ Ռիդիկը։ Նրա ծիծաղը օգտագործվեց նույնիսկ այն բանից հետո, երբ Օրսոն Ուելսը ստանձնեց գլխավոր դերը։ Դերասան Վինսենթ Փրայսի չար ծիծաղը բազմիցս օգտագործվել կամ պատճենվել է ռադիոյում, կինոյում, երաժշտության մեջ և հեռուստատեսությունում, հատկապես Մայքլ Ջեքսոնի «Thriller» երաժշտական տեսահոլովակի վերջում։
Ֆիլմերում չար ծիծաղը հաճախ լրացնում է սաունդթրեքը, երբ չարագործը տեսախցիկից դուրս է։ Նման դեպքերում ծիծաղը հետևում է հերոսին կամ զոհին, երբ նրանք փորձում են փախչել։ Դրա օրինակներից է «Ինդիանա Ջոնս. Կորուսյալ տապանը որոնելիս» ֆիլմը, որտեղ Բելոկի ծիծաղով են լցվում հարավամերիկյան ջունգլիները, երբ Ինդիանա Ջոնսը փախչում է Հովիտո ցեղից։


== Ծանոթագրություններ ==
Ստեփանոս Ա Ալուզ

Ստեփանոս Ա Ալուզ (ծննդյան թվականն անհայտ - մոտ 1185-1190 թվականների ընթացքում), Վասպուրականի Ամյուկ բերդի իշխան, հաջորդել է հորը՝ կյուրապաղատ Աբդլմսեհ Բ Արծրունուն, ապա դարձել Աղթամարի կաթողիկոս, փոխարինելով եղբորը՝ Դավիթ Ա-ին, մոտ 1165 - մոտ 1185-1190 թվականների ընթացքում։ Ստեփանոս Ալուզը Ամյուկի իշխան, կյուրապաղատ Աբդլմսեհ Բ-ի և Ծաղկոտնի և Կոգովիտի իշխան Ալուզի որդու՝ Արևելյան տուկ (դուքս) Գրիգորի դուստր Մարիամի որդին, Աղթամարի կաթողիկոս Դավիթ Ա-ի եղբայրը։ Սերվում էր Արծրունիների իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։ Մոր պապի անունով կոչվել է Ալուզ։ Ստեփանոս Ալուզի որդին էր Ամյուկի իշխան Խեդենեկ Բ Արծրունին։


== Աղթամարի կաթողիկոս ==
Ստեփանոս Ալուզը նախապես եղել է Վասպուրականի Ամյուկ բերդի իշխանը, ապա դարձել եպիսկոպոս։ 1161 թվականին օրինակել է մի ավետարան՝ Աղթամարի Սուրբ Խաչ վանքի Վահան եպիսկոպոսի համար։ 1165 թվականից քիչ առաջ, Դավիթ Ա կաթողիկոսի կենդանության ժամանակ օծվելով կաթողիկոս, նրա մահից հետո հաջորդել է նրան։ Մահացել է 1185ից մինչև 1190 թվականն ընկած ժամանակահատվածում։ Մեսրոպ Մաքսուդյանի «Հավաքարան անվանց կաթողիկոսաց (Աղթամարա)»-ում կա Ստեփաննոս Ա կաթողիկոս «յազատ տանէն», որը հաջորդել է Գրիգոր Ա-ին և նախորդել Գրիգոր Բ-ին։


== Տես նաև ==
Աղթամարի կաթողիկոսություն
Սև Լեռան ժողով
Կարմիր վանք


== Ծանոթագրություններ ==


== Աղբյուրներ ==
Հայոց անձնանունների բառարան, Հր. Աճառեան։ ԵՊՀ, Երեւան, 1944, Հատոր 2, Ցուցակ 1, Էջ 38-39
«Պատմություն Արծրունյաց տան», Թովմա Արծրունի, Դ. ժբ. (Ստեփաննոս, Ալուզ)
«Գավազանագիրք կաթողիկոսաց Աղթամարայ», Ներսես Ակինյան, Վիեննա, 1920, էջ 36-38 (Ալուզ)


== Արտաքին հղումներ ==
«Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 59
Հայկական ազգային օջախ

«Հայկական ազգային օջախ», «Ազգային տուն» (անգլ.` "Armenian National Home"), դիվանագիտական եզրույթ, որը շրջանառության մեջ են մտցրել դաշնակից տերությունները (Անգլիա, Ֆրանսիա և այլն) 1921 թվականի Լոնդոնի կոնֆերանսում, երբ պարզ է դառնում, որ փոփոխված հանգամանքների բերումով (թուրքական արշավանքները Հայաստան և 1920 թվականի Ալեքսանդրապոլի պայմանագրի կնքում, խորհրդային իշխանության հաստատում Հայաստանում, խորհրդա-թուրքական պատերազմի վտանգ, և այլն) պետք է վերանայվեին 1920 թվականի օգոստոսի 10-ի Սևրի հաշտության պայմանագրի՝ Հայաստանին վերաբերող դրույթները։ Անտանտի տերությունների այդ քայլը թելադրված էր նաև այդ նույն օրերին քեմալական Թուրքիայի հետ նրանց անջատ բանակցություններով, որոնց նպատակն էր ի հաշիվ ազգային փոքրամասնությունների (հայեր, հույներ, արաբներ և այլն) շահերի տնտեսական արտոնություններ կորզել իրենց համար այդ երկրում։ Այդպիսով «Հայկական ազգային օջախ» անորոշ հասկացությունը գալիս էր փոխարինելու Սևրի պայմանագրում նախատեսված հայկական ազատ և անկախ պետությանը և նշանակում էր հայկական հարցի վերջնական ձախողում, ինչը իր տրամաբանական վախճանն ունեցավ Լոզանի պայմանագրում, որտեղ հիշատակություն անգամ չկար հայերի և նրանց պահանջատիրության մասին։ Կոնֆերանսում լորդ Քերզոնի այն խնդրանքին, թե պատերազմի ժամանակ «մեծ կորուստներ կրած և անչափ դաժան տառապանքների ենթարկված» արևմտահայերը արժե, որ մի «ազգային օջախ» ունենան Թուրքիայի հյուսիսարևելյան նահանգներում կամ Կիլիկիայի հարավ-արևելքում, Սիրիայի հետ սահմանագծի վրա, թուրք պատվիրակության ղեկավար Իսմեթ Ինոնյուն պատասխանում է, թե այդպիսի օջախի ստեղծումը հավասարազոր է Թուրքիայի անդամահատմանը, որին միշտ հետամուտ են եղել եվրոպական տերությունները, և այդ պատճառով էլ նա մի «պատառ իսկ» հող չի կարող գտնել իր տարածքում այդպիսի ծրագիր իրագործելու համար։
Հետագայում նույնպես, ընդհուպ մինչև 1929 թվականը, «Հայկական ազգային օջախ» եզրույթը տեղ է գտել Ազգերի լիգայի փաստաթղթերում, բայց այս անգամ արդեն «աշխարհի հզորները» այդ «ազգային օջախը» փնտրում էին ոչ թե արևմտյան Հայաստանում կամ Կիլիկիայում, այլ բուն արևելյան Հայաստանում, ՀԽՍՀ-ում, որն արդեն այդպիսի ազգային տուն էր դարձել աշխարհով մեկ սփռված հայության համար՝ նրանց ցանկությունից անկախ։
Թատերական երաժշտություն

«Թատերական երաժշտություն, երաժշտություն թատերական ներկայացումների համար։  
Դրամատիկական թատրոնում այն չունի հիմնորոշ դեր, սակայն լրացնում, հարստացնում է թատերական գործողության հուզական բովանդակությունը, նպաստում դրամատիկական բախումների բացահայտմանը, գործող անձանց բնութագրմանը։ 
Օգտագործման չափն ու բնույթը պայմանավորված են՝ դրամատուրգի ուղղակի նշումներով (օրինակ՝ Ուռենու երգը՝ Ուիլյամ Շեքսպիրի «Օթելլո» ողբերգության մեջ, Անհույս սիրո երգը՝ Ալեքսանդր Օստրովսկու «Անօժիտը» դրամայում, Կակուլիի, Կեկելի, Էփեմիայի երգերը՝ Գաբրիել Սունդուկյանի «Պեպո» կատակերգության մեջ, հեռացող զինվորական նվագախմբի քայլերգը՝ Անտոն Չեխովի «Երեք քույր» դրամայում), պիեսի բովանդակությամբ (օրինակ՝ Միխայիլ Լերմոնտովի «Դիմակահանդես», Հ. Իբսենի «Պեր Գյունտ», Շիրվանզադեի «Նամուս», Նաիրի Զարյանի «Արա Գեղեցիկ»), ռեժիսորի մտահղացմամբ (օրինակ՝ Ուիլյամ Շեքսպիրի «Օթելլո», երաժշտությունը՝ Ալեքսանդր Սպենդիարյանի, 1925 թվական, Հակոբ Պարոնյանի «Մեծապատիվ մուրացկաններ», երաժշտություն՝ Սարգիս Բարխուդարյանի, 1934 թվական, Դերենիկ Դեմիրճյանի «Նապոլեոն Կորկոտյան», երաժշտությունը՝ Արամ Սաթյանի, 1934 թվական, Ալեքսանդր Արաքսմանյանի «Վարդեր և արյուն», երաժշտությունը՝ Վաղարշակ Կոտոյանի, 1957 թվական, Պեյո Յավորովի «Վիտոշի փեշերին», երաժշտություն՝ Մարտին Վարդազարյանի, 1966 թվական)։ 
Հայտնի են թատերական երաժշտության նմուշներ, որոնք կատարվում են պիեսից և ներկայացումից անկախ (օրինակ՝ Էդվարդ Գրիգի երաժշտությունը՝ Հենրիկ Իբսենի «Պեր Գյունտ»-ի, Արամ Խաչատրյանի երաժշտությունը՝ Մ․ Լերմոնտովի «Դիմակահանդես»-ի, Գրիգոր Եղիազարյանի երաժշտությունը՝ Ն. Զարյանի «Արա Գեղեցիկ»-ի համար)։ 
Պայմանավորված ամերիկյան դրամատիկական թատրոններում երաժշտության ակնհայտ գերակշռությամբ՝ 1920–1930-ական թվականներին սկզբնավորվել է մյուզիքլ ժանրը։ 
Թատերական երաժշտություն են են գրել նաև Լևոն Խոջա-Էյնաթովը, Սերգեյ Բալասանյանը, Կարո Զաքարյանը, Անուշավան Տեր-Ղևոնդյանը, Ալեքսանդր Դոլուխանյանը, Գրիգոր Եղիազարյանը, Էդգար Հովհաննիսյանը, Ալեքսանդր Աճեմյանը, Ջիվան Տեր-Թադևոսյանը, Էդուարդ Բաղդասարյանը, Ա. Բաբաջանյանը, Արամ Սաթունցը, Ծովակ Համբարձումյանը, Տիգրան Մանսուրյանը, Ավետ Տերտերյանը, Ռոբերտ Ամիրխանյանը, Ա. Սաթյանը, Ստեփան Լուսիկյանը։
Կամալի (գյուղ, Սաառդե շրջան)

Կամալի (էստ․՝ Kamali), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բովեր (ձմեռանոց)

Անվան այլ կիրառումների համար տե՛ս՝ Բովեր (այլ կիրառումներ)Բովեր, ձմեռանոց ՀՀ Լոռու մարզում, Շնող գյուղի հանդամասում։ 1920 թվականին ուներ 122, 1939 թվականին՝ 20 հայ բնակիչ։ Հետագայում լքվել է։


== Ծանոթագրություններ ==
Լիա Ստուրուա

Լիա Ստուրուա (վրաց.՝ ლია სტურუა, մայիսի 15, 1939(1939-05-15), Թբիլիսի, Վրացական ԽՍՀ, ԽՍՀՄ), վրացի բանաստեղծ, արձակագիր, գրականագետ։
Ծնվել է Թբիլիսիում։ Ավարտել է Թբիլիսիի պետական համալսարանի վրաց բանասիրության ֆակուլտետը, այնուհետև՝ ասպիրանտուրան։ 1974 թվականին պաշտպանել է գիտական ատենախոսություն՝ «Գույնի գեղարվեստական գործառույթը Գ. Տաբիձեի պոեզիայում»։ Երկար տարիներ դասախոսել է Թբիլիսիի համալսարանում, զուգահեռաբար ավագ գիտաշխատող է եղել Թբիլիսիի Շ. Ռուսթավելու անվան գրական ինստիտուտում։ Գալակտիոն Տաբիձեի թանգարանում գրական խորհրդական է։ Բազմաթիվ գրքերի հեղինակ է։ Թարգմանվել է գերմաներեն, ֆրանսերեն, անգլերեն, ֆիններեն։ 1997 թվականին նորվեգական հեռուստաընկերաթյունը նկարահանել է ֆիլմ Լիա Ստուրուայի (Յունա Մորիցի հետ) մասին։


== Լիա Ստուրուան հայերեն ==
Բորժոմիի կարոտը; «Հայացքով կվազեմ ես քո հետևից...»; «Երեխաների թուշիկներն են ընկնում...»: «Կամուրջ», 2010-2012, էջ 348-350։ Վրացերենից թարգմ.՝ Անահիտ Բոստանջյան։


== Ծանոթագրություններ ==
Պարիս Փիշմիշ

Անվան այլ կիրառումների համար տե՛ս՝ Պարիս (այլ կիրառումներ)Պարիս Փիշմիշ (Մարի Սուքիասյան, հունվարի 30, 1911(1911-01-30), Ստամբուլ, Օսմանյան կայսրություն - օգոստոսի 1, 1999(1999-08-01), Մեխիկո, Մեքսիկայի Միացյալ Նահանգներ), հայ աստղագետ, աստղագիտության դոկտոր (1937), Միջազգային աստղագիտական միության անդամ, Մեքսիկայի ազգային աստղադիտարանի պատվավոր աստղագետ, Մեխիկոյի ազգային ինքնավար համալսարանի դոկտոր (1985)։


== Կենսագրություն ==
Մարի Սուքիասյանը ծնվել է 1911 թվական հուն­վարի 31-ին Կոստանդնուպոլսում։ Սովորել է տեղի Սեմերճյան ճեմարանում և ամե­րիկյան վարժարանում։ 1933 թվականին ավարտել է Ստամբուլի համալսարանը։ 1935-1936 թվականներին դասավանդել է Կ. Պոլսի Կեդրոնական վարժարանում, 1938-1942 թվականներին աշխատել է Հարվարդի (ԱՄՆ), 1942-1946 թվականներին՝ Մեքսիկայի Տոնանտցինտլայի աստղադիտարանում, 1946-1996 թվականներին՝ Մեխիկոյի ազգային ինքնավար համալսարանի աստղագիտության ինստիտուտի դասախոս։
Աշխատանքները վերաբերում են Գալակտիկայի կինեմատիկային, միգամածությունների լուսաչափությանը և տեսագծային արագությունների որոշմանը։


== Անդամակցություն ==
Միջազգային աստղագիտական միու­թյուն
Ամերիկյան աստ­ղագիտական ընկերու­թյուն
Մեծ Բրիտանիայի Թագավորական աստ­ղագիտական ընկերու­թյուն
Մեքսիկայի գիտու­թյունների ակադեմիայի անդամ
Մեքսիկական ֆիզի­կական ընկերության անդամ


== Ծանոթագրություններ ==
Բոլոր սրբերի եկեղեցի (Բլիզնե)

Բոլոր սրբերի եկեղեցի (լեհ.՝ Kościół Wszystkich Świętych), կաթոլիկ եկեղեցի, որը գտնվում է Լեհաստանի Ենթակարպատյան վոևոդության Բժոզուվսկի պովյատի Յասենիցա-Ռոսելնա գմինայի Բլիզնե գյուղում։ 15-րդ դարի փայտե գոթիկայի ճարտարապետական ​​հուշարձան, որ ներառվել է ՅՈՒՆԵՍԿՕ-ի Համաշխարհային ժառանգության ցանկում և «Փայտե ճարտարապետության ճանապարհ» տուրիստական ​​ուղում։
Բլիզնեի միջնադարյան փայտե ճարտարապետության եզակի համալիրը բաղկացած է եկեղեցուց և քահանայի տնից, որը գտնվում են Պառնաս բլրի վրա՝ շրջապատված դարավոր ծառերով։


== Պատմություն ==
Բլիզնե գյուղում Բոլոր սրբերի ծխական եկեղեցու շինարարությունը վերագրվում է 15-րդ դարի կեսերին։ Տաճարը կառուցվել է ուշ փայտե գոթական ոճով, և բացի իր ուղղակի նշանակությունից, այն կատարել է պաշտպանական կառույցի գործառույթներ։ Առաջին անգամ հիշատակվել է 1470 թվականին։
XVII դարում եկեղեցին շրջապատվել է էր պաշտպանողական պատնեշներով։ Նույն դարի առաջին կեսին կառուցվել են զանգակատունը և քահանայի տունը։
19-րդ դարի սկզբին քանդվել են եկեղեցին շրջապատող սոբոտիները։
1964-1980 թվականներին շենքն ամբողջությամբ վերականգնվել է։


== Ճարտարապետություն ==
Բոլոր սրբերի եկեղեցին ամբողջությամբ կառուցվել է եղևնու տաշած գերաններից՝ առանց մեխի օգտագործման։ Արևմուտքից նրան հարում է զանգակատունը։ Եկեղեցու տանիքը ծածկված է կղմինդրով։ Եկեղեցու շուրջն ընկած տարածքը աղյուսե մատուռներով փայտե ցանկապատով։
Եկեղեցին կազմված է սանդղամուտքից, գավիթից, գլխավոր և երկու հարակից սրահներից։ Հարուստ ձևավորմամբ ինտերիերը հատուկ է առաջին հերթին 1550, 1649 և 1700 թվականերին որմնանկարներով, 16-րդ և 17-րդ դարերի նկարներով, ինչպես նաև լավ պահպանված հարթաքանդակով և 14-րդ դարի քանդակների հավաքածուով։
1604 թվականի փայտե ամբիոնը կառուցված է ուշ ռենեսանսի ոճով։ Երկու կողմնակի սրահները կառուցվել են 17-րդ դարում բարոկկո ոճով։ Ձախակողմյան սրահում գտնվում է Աստվածամոր հրաշագործ արձանը, որը պահպանվել է 16-րդ դարի ուշ գոթիկայի ոճի տրիպտիխից։
Եկեղեցու մոտ գտնվում է քահանայի փայտե տունը, որն առաջին անգամ հիշատակվել  է 1699 թվականին։ Ներկայում այնտեղ գտնվում է թեմական թանգարանը, որտեղ ներկայացված են եկեղեցական արվեստի արժեքավոր նմուշներ։ Շենքի տանիքը պատված է ծղոտով։


== ՅՈՒՆԵՍԿՕ-ի Համաշխարհային ժառանգության օբյեկտ ==
2003 թվականին Լեհաստանի հարավում գտնվող մի շարք այլ փայտե եկեղեցիների հետ միասին Բլիզնեի Բոլոր սրբերի եկեղեցին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։


== Ծանոթագրություն ==


== Արտաքին հղումներ ==
Բոլոր սրբերի եկեղեցի Բլիզնեում
Բլիզնեի Բոլոր սրբերի եկեղեցին Blizne.wiara.org.pl կայքում
Եկեղեցու պատմությունն ու լուսանկարները (Polska — Podkarpackie — Blizne) (լեհ.)
Լա Ֆորս (Օդի գավառ)

Լա Ֆորս (ֆր.՝ La Force), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 186 մարդ, բնակչության խտությունը` 40.43 մարդ/կմ²։ Բնակավայրը զբաղեցնում է 4.6 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 135 աշխատունակ (15-64 տարեկան)  բնակիչ, որոնցից ակտիվ էին 104-ը, իսկ ոչ ակտիվները` 31։ Ակտիվության ցուցանիշը կազմում է 77,0 %։ 104 աշխատունակ մարդկանցից աշխատել է 89 անձ (43 տղամարդ և 46 կին)։ Գործազուրկ են եղել 15 անձ (4 տղամարդ և 11 կին)։ 31 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անդրե Միշլեն

Անդրե Ժյուլ Արիստիդ Միշլեն (André Jules Aristide Michelin, հունվարի 16, 1853(1853-01-16), Փարիզ - ապրիլի 4, 1931(1931-04-04)[…], Փարիզի 17-րդ շրջան, Փարիզ), ֆրանսիացի ճարտարագետ և արդյունաբերող, 1877 թվականին Արհեստների և արվեստների բարձրագույն դպրոցի շրջանավարտ, իր եղբայր Էդուար Միշլենի հետ անվադողերի արտադրության Michelin ընկերության համահիմնադիր, 1900 թվականին Միշլենի «Կարմիր ուղեցույցի» հեղինակ։


== Կենսագրություն ==
Ամուսնացել է ռոյալների հանրահայտ գործարանի սեփականատեր և դաշնակահար Օգյուստ Վոլֆի դստեր` Սոֆի Վոլֆի (1858—1918) հետ։ 1889 թվականին իր եղբայր Էդուարի հետ ստեղծում է Michelin ընկերությունը, որը 1891 թվականին սկսում է զբաղվել օդադողերի (օդի ճնշմամբ գործող անվադողերի) արտադրությամբ։
1900 թվականին Անդրե Միշլենը ստեղծում է «Միշլենի կարմիր էքսկուրսավար», որը նաև հայտնի է «Կարմիր ուղեցույց» անունով`ավելի հայտնի և ազդեցիկ ռեստորանների վարկանիշային ցանկ, որում գնահատումն իրակաացվում է եռաստղ գնահատման համակարգով։
Այնուհետև, 1909 թվականին Անդրեն տարբեր երկրներում սկսում է Le Guide Rouge ուղեցույցների թողարկումը։ 1/200 000 մասշտաբով նկարված Michelin քարտեզները աչքի են ընկնում իրենց միկրոսկոպիկ ճշտությամբ։
1900 թվականին իր եղբայր Էդուարի, կոմս Դիոնի, Ռենո եղբայրների, Լուի Պանարի (Louis Panhard) և այլ արդյունաբերողների հետ «Ավտո-վելո» («l’Auto-Vélo») սպորտային օրաթերթի համահիմնադիր, հետագայում հայտնի դարձած «Ավտո» («l’Auto») անունով, որը ղեկավարում էր հեծանվորդ և սպորտային լրագրող Անրի Դեգրանժը։ Օրաթերթը լույս է տեսնում 1900 թվականի հոկտեմբերի 16-ից 1944 թվականի օգոստոսի 17-ը։
Անդրե Միշլենը հանդիսանում էր Ֆրանսիայի աերակումբի համահիմնադիր։


== Ծանոթագրություններ ==


== Արտաքին հղումներ ==
Michelin-ի պաշտոնական կայք(ռուս.)
Ընկերության գլոբալ կայք(անգլ.)
Միշլենի իսպանական Ուղեցույցի էջ(իսպ.)
Եղբայրներն, ովքեր օգտվեցին հնարավորությունից(անգլ.)
Վիքիպահեստ

Վիքիպահեստը (անգլերեն՝ Wikimedia Commons կամ the Commons) ազատ օգտագործման պատկերների, ձայնային և այլ մեդիաֆայլերի զետեղարան է։ Վիքիպեդիայի պես՝ այն նույնպես Վիքիմեդիա Հիմնադրամի նախագծերից է։ Վիքիպահեստը ֆայլերի ընդհանուր պահեստ է Վիքիմեդիայի բոլոր տարբեր կից նախագծերի համար բոլոր լեզուներով։
Վիքիպահեստ բեռնված ֆայլերը կարող են օգտագործվել որպես տեղական բեռնված ֆայլեր Վիքիմեդիայի սերվերների վրա գտնվող բոլոր նախագծերում բոլոր լեզուներով, ներառյալ՝ Վիքիպեդիան, Վիքիգրքերը, Վիքիբառարանը, Վիքիդարանը և այլն․․․։ Այս ֆայլերը կարող են նաև օգտագործվել համացանցից դուրս, քանի որ կայքի ամբողջ պարունակությունը կա՛մ գտնվում է հասարակական տիրապետման մեջ, կա՛մ էլ թողարկված են ազատ օգտագործման լիցենզիաների տակ, ինչպիսին է օրինակ՝ GNU Ազատ Փաստաթղթերի Լիցենզիան (GNU FDL)։


== Արտաքին հղումներ ==

Վիքիպահեստ
Commonist Archived 2005-12-12 at the Wayback Machine., Java գործիք Վիքիպահեստ ֆայլեր բեռնելու համար
CommonsHelper, an online tool for moving files to the Wikimedia Commons
Mayflower, a gallery-based search engine for Wikimedia Commons Archived 2007-06-17 at the Wayback Machine.
Նրբագեղ օձաչք մողես

Նրբագեղ օձաչք մողես, (լատ.՝ Ophisops elegans), վայելչակազմ օձագլուխ մողես, իսկական մողեսների ընտանիքի օձաչք մողեսների ցեղի մողես։


== Տարածվածոթյուն ==
ՀՀ-ում տարածված է Շիրակի, Արմավիրի, Արագածոտնի, Կոտայքի, Արարատի, Վայոց ձորի, Սյունիքի և Տավուշի մարզերում։


== Բնակություն ==
Բնակվում է թփուտային և նոսրանտառային բուսականությամբ, համաեմատաբար չոր, քարքարոտ վայրերում։ Թաքնվում է քարերի արանքներում և փորող կենդանիների բներում։ Ունի բնորոշ տեղաշարժման ձև. վտանգի դեպքում երկար վազում է՝ ցատկելով քարերի վրայով, և չի շտապում թաքնվել։ Ձմեռում է աշնան վերջից գարնան սկիզբը։


== Արտաքին տեսք ==
Մարմնի երկարությունը մինչև 6,2 սմ է, պոչը կրկնակի երկար է։ Երիտասարդ առանձնյակների մեջքային մակերեսով ձգվում են սպիտակ, 4 երկայնաձիգ շերտագծեր, դրանց միջև՝ ողնաշարի երկայնքով՝ գորշ շականակագույն շերտագիծ։ Իրանի կողքերը սև են, կուրծքը՝ գորշակապտավուն։ Հասուն անհատների մեջքային սպիտակ գծերը միաձուլվում են ընդհանուր գունավորմանը սևերը վերածվում են բծերի ու կետերի, իսկ ազդրերի ստորին մակերեսին հայտնվում են սպիտակ, խոշոր ակնաձև բծեր։ Փորիկը սպիտակ է։


== Սննդառություն ==
Սնվում է մանր անողնաշարավորներով։


== Բազմացում ==
Զուգավորվում է մարտից հունիսի վերջը։ 1-ին ձվադրումը՝ մայիսի վերջին, 2-րդը՝ հունիսի կեսին։ Հնարավոր է նաև 3-րդ ձվադրումը։ Դնում է 3-5 ձու։ Ձվադրումից կախված՝ երիտասարդ մողեսները ծնվում են հուլիսի կեսին և օգոստոսի վերջից սեպտեմբերի սկիզբը։ Սեռահասուն են դառնում 2 տարեկանում։ Օգտակար է. ոչնչացնում է վնասատու միջատներին։


== Տեսակներ ==
Ophisops elegans basoglui
Ophisops elegans blanfordi
Ophisops elegans centralanatoliae
Ophisops elegans ehrenbergii
Ophisops elegans elegans
Ophisops elegans macrodactylus
Ophisops elegans persicus
Ophisops elegans schlueteri
Պոդոլսկ (գյուղ, Խայբուլինսկի շրջան)

Անվան այլ կիրառումների համար տե՛ս՝ Պոդոլսկ (այլ կիրառումներ)Պոդոլսկ (ռուս.՝ Подольск, բաշկիրերեն՝ Подольск), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 1123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոֆի Շարլոթ

Սոֆի Շարլոթ դա Սիլվա (պորտ.՝ Sophie Charlotte, ապրիլի 29, 1989(1989-04-29), Համբուրգ, Գերմանիայի Ֆեդերատիվ Հանրապետություն), գերմանացի-բրազիլացի դերասնուհի։


== Կենսագրություն ==
Սոֆի Շարլոթը ծնվել է 1989 թվականի ապրիլի 29-ին Գերմանիայի Համբուրգ քաղաքում։ Նրա հայրը Գերմանիայում գեղեցկության կենտրոն ուներ, իսկ մայրը կենսաքիմիկոս էր։ Նրա ծնողները ծանոթացել են Գերմանիայում և ամուսնացել։ Սոֆին հաճախել է ջազի դասերի։ Նա նաև բալետի պարուհի է։
7 տարեկանում նա տեղափոխվեց Բրազիլիա իր ընտանիքի հետ։ 2006 թվականին աշխատանքի է անցնում Ռեդե Գլոբոյում, մեծ ճանաչում է ձեռք բերում Գեղեցկության գինը սերիալով, իսկ 2015 թվականին նկարահանվում Բաբելոնը սերիալում, որտեղ մարմնավորում է մարմնավաճառի դեր։ Ամուսնացած է եղել Կայո Կաստրոյի հետ որից ունեցել է մեկ երեխա, սակայն 3 տարեկանում նրանց երեխան մահացել է։


== Ծանոթագրություններ ==
Զանինո (գյուղ, Տյոմկինսկի շրջան)

Զանինո (ռուս.՝ Занино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարություն Միրիմանյան

Հարություն Միրիմանյան (1870 - մարտի 1, 1956(1956-03-01)), հայ թարգմանիչ, մանկավարժ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է 1870 թվականին։ Զբաղվել է մանկավարժական աշխատանքով։ Հայերենից թարգմանել է վրացերեն, վրացերենից հայերեն։ Հ. Միրիմանյանը դեռևս 19-րդ դարի վերջերին ձեռնամուխ է լինում Շոթա Ռուսթավելու «Վագրենավորի» արձակ թարգմանությանը։ Այդ գործում նրան օգնել է Գեորգի Ծերեթելին։ Նա վրացերենից հայերեն է թարգմանել նաև Ակակի Ծերեթելու «Բաշի Աչուկին», Իլյա Ճավճավաձեի «Օթարանց այրին» և այլ գործեր։ Հայերենից վրացերեն է թարգմանել «Սասունցի Դավիթը» (տողացի), Գևորգ Դոդոխյանի բանաստեղծությունները։ Մահացել է Վրացական ԽՍՀ Կասպիի շրջանի Ախալքալաքի գյուղում։


== Հ. Միրիմանյանի կատարած թարգմանությունները (վրացերենից) ==
Շոթա Ռուսթավելի, Ընձենավորը (արձակ, կրճատ թարգմանություն), Թիֆլիս, տպարան Մ. Դ. Ռոտինյան, 1896, 78 էջ։
Դանիել Ճոնքաձե, Սուրամի բերդը (վիպակ), Երևան, Պետհրատ, 1929, 102 էջ։
Սանդրո Շանշիաշվիլի, Պատմվածքներ, Թիֆլիս, Սախելգամի, 1930, 61 էջ։
Շիո Արագվիսպիրելի, Պատմվածքներ, Ե., Պետհրատ, 1931, 38 էջ։ Բովանդակությունը՝ Մեղավորը ես չեմ; Այս է մեր կյանքը; Ինչ զզվանքով է նայում։


== Ծանոթագրություններ ==
Կոնյակ (շրջան)

Կոնյակ (ֆր.՝ Cognac), շրջան (ֆր.՝ Arrondissement) Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Շարանտ։ Սուպերֆեկտուրա՝ Կոնյակ։ Շրջանի բնակչությունը 2006 թվականին կազմել է 91 004 մարդ։ Բնակչության խտությունը կազմում է 73 մարդ/կմ²։ Շրջանի տարածքը կազմում է 1240 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Կոնյակ շրջան (ֆր.)
Գիրք Հարցմանց (4999, Գրիգոր Տաթևացի)

Գիրք Հարցմանց, Գրիգոր Տաթևացի (4999), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4999 թվի տակ։ Ձեռագիրը գրվել է 1612 թվականին Ասլան դպիր գրիչի կողմից Կոստանդնուպոլսում:Ստացողը եղել է Կարապետ Երզնկացին։ Գրված է թղթի վրա, որը ունի 21x15 չափս։ Ձեռագիրը կազմված է 422 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ, աստառը՝ կապույտ կտավ։ Հիշատակարաններ գրչի՝ 421բ, հետագայի՝ 422ա (1695թ.):


== Բովանդակություն ==
նաև՝ Նորին Պատասխանի հարցմանց Գէորգայ Երզնկացւոյ։


== Ծանոթագրություններ ==
Ներկայացուցչություն (այլ կիրառումներ)

Ներկայացուցչություն, կարող է վերաբերել՝

Ներկայացուցչություն - քաղաքացիական իրավունքում որոշակի լիազորություններով որևէ անձի (ներկայացողի) անունից ու նրա օգտին մյուսի (ներկայացուցչի) կնքած գործարքը կամ իրավաբանական այն գործողությունների կատարումը, որով ներկայացվողի համար առաջանում, փոփոխվում և դադարում են քաղաքացիական իրավունքներն ու պարտականությունները
Ներկայացուցչություն - իրավաբանական անձի գտնվելու վայրից դուրս տեղակայված նրա առանձնացված ստորաբաժանումը, որը ներկայացնում է իրավաբանական անձի շահերը և իրականացնում դրանց պաշտպանությունը։
Նես շրջան (Կանզաս)

Նես շրջան (անգլ.՝ Ness County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.784 կմ² է, բնակչությունը՝ 3.454 մարդ (2000 թ. տվյալներով)։ Շրջկենտրոնն է Նես Սիթի բնակավայրը։ Կազմավորվել է 1867 թ.։
Պան (Վրուբելի նկար)

«Պան», ռուս նկարիչ Միխայիլ Վրուբելի նկարը։ Ստեղծվել է 1899 թվականին և պատկանում է այսպես կոչված «Հեքիաթային շրջանին» (այս շրջանի նկարներից են «Հիրիկը», «Կարապ արքայադուստրը», «Գիշերը», «Մարգարտե խեցին») և համարվում է նրա գլուխգործոցը։


== Սյուժե ==
Նկարում պատկերված է Պանը՝ Հին հունական դիցաբանական հերոսը։ Նա պատկերվել է ռուսական հյուսիսային բնապատկերի ֆոնի վրա (հարթավայր, թեքված կեչի, անտառ, գետ), ինչը համապատասխանում է անտառային ոգու նրա կերպարի հետ։ Հորիզոնում բարձրացել է լիալուսինը, ինչը թույլ է տալիս խոսել այն մասին, որ գործողությունը տեղի է ունեցել առավոտյան աղջամուղջին։ Պանը պատկերվել է կնճռապատ, կապուտաչյա ճաղատ ծերունու կերպարով, փոքր եղջյուրներով, գզգզված մորուքով և ջլապինդ մատներով. նա նստել է ձախ ծունկը ծալած, ձեռքին՝ իր անփոփոխ գործիքը՝ Պանի ֆլեյտան։ Նրա մարմնի ներքևի հատվածը ծածկված է սև մազերով, որոնք նկարի ներքևի հատվածում խառնվում են հողին (ինչի հետևանքով թվում է, թե նա հասակ է առել կոճղից կամ հենց հողից)։ Նման մեկնաբանությունը հերոսի կերպարի մասին, որը սերտորեն կապված է բնության հետ, հատուկ է նաև Վրուբելի «հեքիաթային շրջանի մյուս նկարներին»։ Հյուսիսային մռայլ բնության ֆոնի վրա պատկերված անտառի ոգու՝ Պանի կերպարում Վրուբելը փորձել է որսալ «ազգային հոգեհարազատ երանգը»։
Գլուխը նման է Պանտիկապեոնից գտնված ոսկեդրամին պատկերված գլխին (Ք. ա. 350—320-ական թվականներ), իսկ կեցվածքը նույն հեղինակի «Նստած դևը» ստեղծագործությանը, որտեղ կերպարի հայացքն ուղղված է դեպի հանդիսատեսը։


== Ստեղծման պատմություն ==
Նկարը ստեղծվել է 1899 թվականին, երբ նկարիչը կնոջ հետ գտնվել է խշխանուհի Մարիա Տենիշևայի կալվածքում (գյուղ Խոտիլևո, Օռլովի նահանգ)։ Անտառային բնանկարի ֆոնի վր Վրուբելն սկսել է պատկերել կնոջ դիմանկարը, սակայն չի ավարտել այն և բառացիորեն մի քանի օրվա ընթացքում նույն կտավի վրա մեկ այլ նկար է ստեղծել։ Վրուբելի ներշնչանքի աղբյուրը Անատոլ Ֆրանսի  «Սուրբ սատիրը (այծամարդը)» պատմվածքն է («Սուրբ Կլարայի ոգեշնչման աղբյուրը» շարքից)։
Անձամբ նկարիչն այս նկարն անվանել է հենց «Սատիր»։ Ըստ Ի. Ռեպինի դիտարկման՝ նկարում «սատիրի ուսը ճմռթված է»։


== Ծանոթագրություններ ==


== Գրականություն ==
Домитеева, В. М. Врубель. — М.: Молодая Гвардия, 2014. — 480 с. — (Жизнь замечательных людей, вып. 1458). — ISBN 978-5-235-03676-5


== Արտաքին հղումներ ==
«Պան» նկար Տրետյակովյան պատկերասրահ(Ստուգված է 20 հունվարի 2015)
Միխայիլ Վրուբելի «Պան» նկարի նկարագրություն (Ստուգված է 20 հունվարի 2015)
Պլես (Բավարիա)

Անվան այլ կիրառումների համար տե՛ս՝ Պլես (այլ կիրառումներ)Պլես (գերմ.՝ Pleß), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 847 մարդ (դեկտեմբերի 31, 2010)։ Զբաղեցնում է 15,38 կմ² մակերես։ Պաշտոնական կոդ՝ 09 7 78 188։


== Տեսարժան վայրեր ==
Սուրբ Գորդինայայի և Էպիմախայի եկեղեցի, 1766-1767
		
		
Սուրբ Խաչ եկեղեցի, 1665
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2007-09-05 at the Wayback Machine.
Արա Նռանյան

Արա Ռուդիկի Նռանյան (հոկտեմբերի 15, 1973(1973-10-15), Երևան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Արա Նռանյանը ծնվել է 1973 թվականի հոկտեմբերի 15-ին Երևանում։ 1995 թվականին ավարտել է Երևանի ժողովրդական տնտեսության ինստիտուտի ֆինանսահաշվային  ֆակուլտետի «Հաշվապահական հաշվառում, վերահսկում տնտեսական գործունեության վերլուծություն» բաժինը ։ Ստացել է տնտեսագետի և տնտեսագետի թեկնածուի որակավորումը։ 1990 թվականին աշխատել է «Սանտեխնիկ» կոոպերատիվում` որպես հաշվետար, 1993-1994 թվականներին աշխատել է Հայկական հեռուստաընկերությունում` երիտասարդական-երաժշտական հաղորդաշարերի համահեղինակ և հաղորդավար, 1993-1995 թվականներին` «Արա» ՍՊԸ-ում աշխատել է գլխավոր հաշվապահ, իսկ 1997-2000 թվականներին` Հայաստանի Հանրապետության կառավարությանն առընթեր քաղաքացիական ավիացիայի գլխավոր վարչությունում` նախ որպես  տարիֆիկացիայի և վերլուծության բաժնի 1-ին կարգի մասնագետ, այնուհետև սերտիֆիկացման և լիցենզավորման բաժնի 1-ին կարգի մասնագետ, ապա թռիչքների անվտանգության տեսչության գլխավոր մասնագետ, 2000-2001 թվականներին աշխատել է Հայաստանի Հանրապետության պետական գույքի կառավարման նախարարությունում` պետական բաժնեմասի տնօրինման բաժնի պետ, իսկ 2001-2004 թվականներին` Հայաստանի Հանրապետության կառավարության առընթեր քաղաքացիական ավիացիայի գլխավոր վարչությունում` վերլուծության և ռազմավարական ծրագրերի մշակման բաժնի պետ։ 
Ունի Հայաստանի Հանրապետության քաղաքացիական ծառայության 2-րդ դասի խորհրդականի դասային աստիճան։ 2004 թվականից եղել է ՀՅԴ բյուրոյի տնտեսական հարցերով խորհրդականը ։ Դասախոսում է Հայաստանի պետական տնտեսագիտական համալսարանում։ Հեղինակ է մի շարք գիտական, հրապարակախոսական և վերլուծական հոդվածների։ 
2007 թվականի մայիսի 12-ին ընտրվել է Հայաստանի Հանրապետության Ազգային ժողովի պատգամավոր է՝ ՀՅԴ կուսակցությունից ։


== Անձնական կյանք ==
Ամուսնացած է, ունի 2 երեխա։


== Ծանոթագրություններ ==
Կլիշինո (գյուղ, Սեմյոնովսկի շրջան)

Անվան այլ կիրառումների համար տե՛ս՝ ԿլիշինոԿլիշինո (ռուս.՝ Клышино), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոխվաուր

Բոխվաուր (վրաց.՝ ბოხვაური), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 100 մետր բարձրության վրա՝ Նատանեբ գետի հովտում։ Շրջկենտրոն Օզուրգեթից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 1056 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==